"Lillian Lesejane le Mosimanegape Moseki mo dikganngeng tsa Motsweding FM tsa ura le ura mme re di simolola ka tse di reng.....Maloko a ANC kwa Parliamenteng a tlhageletseng mo dikganngeng seshweng jaana go latela dipego tsa gore ba ungwetswe go tswa mo setlamong sa tshireletso sa Bosasa ba ikaeletse go tlhagelela kwa Komiting ya Parliamente e malebana le maitsholo a maloko.Monnasetilo wa Komiti ya dipatlisiso mo dipegong tsa go tlhotlhelediwa ga ditshweetso mo pusong Motlatsa Moatlhodi mogolo Raymond Zondo o totobaditse gore Komishine ga ya ikaelela go tshwara barwarra ka mokgwa o kgethegileng."